cyanic-selkie/wikianc huggingface dataset:
หม้อข้าวหม้อแกงลิง
รูปร่างลักษณะและหน้าที่
ส่วนล่างของหม้อจะมีต่อมสำหรับดูดซึมสารอาหารจากเหยื่อที่จับได้ ส่วนบริเวณด้านบนจะมีผิวลื่นเป็นมันใช้เพื่อป้องกันเหยื่อหนีรอดไปได้ ทางเข้าของกับดักเป็นส่วนประกอบที่เรียกว่าเพอริสโตม จะลื่นและเต็มไปด้วยสีสันเพื่อดึงดูดเหยื่อเข้ามาและเสียหลักลื่นพลัดหล่นลงไปในหม้อ ส่วนฝาหม้อใช้ป้องกันไม่ให้น้ำฝนตกลงไปผสมกับของเหลวในหม้อ และด้านข้างจะมีต่อมน้ำต้อยไว้ดึงดูดเหยื่ออีกทางหนึ่งด้วย
เหยื่อของหม้อข้าวหม้อแกงลิงโดยปกติแล้วจะเป็นแมลง แต่บางชนิดที่มีหม้อขนาดใหญ่ (N. rajah, N. rafflesiana เป็นต้น) ในบางครั้งเหยื่ออาจจะเป็นสัตว์มีกระดูกสันหลังขนาดเล็ก เช่น หนู และสัตว์เลื้อยคลาน ดอกของหม้อข้าวหม้อแกงลิงนั้น ช่อดอกเป็นแบบช่อกระจะหรือช่อแยกแขนง จะแยกเพศกันอย่างชัดเจน แบบหนึ่งต้นหนึ่งเพศ ฝักเป็นแบบแคปซูล 4 กลีบและแตกเมื่อแก่ ภายในประกอบไปด้วยเมล็ด 10 ถึง 60 เมล็ดหรือมากกว่านั้น เมล็ดแพร่กระจายโดยลม
รูปแบบของกับดัก
พืชในสกุลหม้อข้าวหม้อแกงลิงเป็นพืชกินสัตว์ที่มีกับดักแบบหลุมพราง (Pitfall traps, pitcher) เหมือนกับพืชในสกุล Sarracenia, Darlingtonia, Heliamphora และ Cephalotus และการวิวัฒนาการของกับดักสันนิษฐานว่าการจากการคัดเลือกภายใต้แรงกดดันในระยะเวลายาวนาน เช่น มีสารอาหารในดินน้อย เป็นต้น ทำให้เกิดการสร้างใบรูปหม้อขึ้น และอาจเกิดจากแมลงซึ่งเป็นเหยื่อของมัน มีพฤติกรรม, บิน, คลาน และไต่ ทำให้เกิดการพัฒนาจากโพรงช่องว่างที่เกิดจากใบประกบกันกลายหม้อซึ่งเป็นกับดักแบบหลุมพราง
หม้อข้าวหม้อแกงลิงนั้นถูกจัดให้มีบรรพบุรุษร่วมกับพืชที่มีกับดักแบบกระดาษเหนียว ซึ่งแสดงว่าหม้อข้าวหม้อแกงลิงบางชนิดอาจมีการพัฒนามาจากกับดักแบบกระดาษเหนียวที่สูญเสียเมือกเหนียวไป
กับดักเกิดขึ้นที่ปลายสายดิ่งหรือมือจับพัฒนามาจากการยืดออกของเส้นกลางใบ โดยมากเป็นรูปทรงกลมหรือรูปหลอด เป็นกระเปาะ มีของเหลวอยู่ภายในมีลักษณะเป็นน้ำหรือน้ำเชื่อม ปากหม้อที่เป็นทางเข้าของกับดักอยู่ด้านบนของหม้อ เป็นส่วนประกอบที่เรียกว่าเพอริสโตม ซึ่งมีลักษณะลื่น ฉาบไปด้วยขี้ผึ้งและเต็มไปด้วยสีสันเพื่อดึงดูดเหยื่อเข้ามาและเสียหลักลื่นพลัดหล่นลงไปในหม้อ ส่วนล่างของหม้อจะมีต่อมสำหรับดูดซึมสารอาหารจากเหยื่อที่จับได้ ส่วนบริเวณด้านบนจะมีผิวลื่นเป็นมันใช้เพื่อป้องกันเหยื่อหนีรอดไปได้ มีฝาปิดอยู่ที่ด้านบนของกับดักป้องกันไม่ให้น้ำฝนตกลงไปในหม้อ ใต้ฝามีต่อมน้ำต้อยไว้เพื่อดึงดูดเหยื่ออีกทางหนึ่ง
ประวัติทางพฤกษศาสตร์
ก่อนที่ชื่อ นีเพนเธส จะถูกบันทึก ย้อนกลับไปในคริสต์ศตวรรษที่ 17 ในปี ค.ศ. 1658 ข้าหลวงชาวฝรั่งเศสที่ชื่อเบเตียน เดอ ฟรากูร์ (Étienne de Flacourt) ได้พรรณนาเกี่ยวกับลักษณะของพืชชนิดนี้ในงานสัมมนา Histoire de la Grande Isle de Madagascar (ประวัติของเกาะมาดากัสการ์) ดังนี้:
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16 (2015–16 Professional U21 Development League) เป็นการแข่งขันโปรเฟสชันแนลเดเวลลอปเมนต์ลีก ฤดูกาลที่ 4
หม้อข้าวหม้อแกงลิง
ประวัติทางพฤกษศาสตร์
ฟรากูรได้ตั้งชื่อพืชชนิดนี้ว่า Anramitaco สันนิษฐานว่าเป็นชื่อท้องถิ่น แล้วก็ล่วงเลยมามากกว่าศตวรรษ หม้อข้าวหม้อแกงลิงชนิดนี้จึงได้ถูกจัดจำแนกเป็น N. madagascariensis
โปรเฟสชันแนลเดเวลลอปเมนต์ลีก รุ่นอายุไม่เกิน 21 ปี ฤดูกาล 2015–16
ลีก 1
ลีก 1 หรือเรียกว่า บาร์คลีส์พรีเมียร์ลีก รุ่นอายุไม่เกิน 21 ปี (Barclays Under 21 Premier League) ด้วยเหตุผลด้านผู้สนับสนุน
หม้อข้าวหม้อแกงลิง
ประวัติทางพฤกษศาสตร์
หม้อข้าวหม้อแกงลิงชนิดที่ 2 ที่ถูกพรรณนาถึงในปี ค.ศ. 1677 ได้แก่ N. distillatoria พืชถิ่นเดียวของศรีลังกา ถูกจัดจำแนกให้อยู่ภายใต้ชื่อ "Miranda herba"  (สมุนไพรอันน่าพิศวง)  3 ปีต่อมา พ่อค้าชาวดัตช์ที่ชื่อเจคอบ เบรนี (Jacob Breyne) อ้างว่าพืชชนิดนี้เป็น Bandura zingalensium ซึ่งเป็นชื่อเรียกในท้องถิ่น ในภายหลัง Bandura ได้กลายเป็นชื่อที่ใช้เรียกหม้อข้าวหม้อแกงลิงทั่วไปจนกระทั่งลินเนียสได้ตั้งชื่อ นีเพนเธส ขึ้นในปี ค.ศ. 1737
N. distillatoria ถูกจัดจำแนกอีกครั้งในปี ค.ศ. 1683 ครั้งนี้โดยแพทย์ชาวสวีเดนชื่อ เอช.เอ็น. กริม (H.N. Grimm) กริมได้เรียกมันว่า Planta mirabilis distillatoria หรือ "พืชกลั่นน้ำอันน่าอัศจรรย์" และเป็นครั้งแรกที่มีภาพประกอบอย่างละเอียดของพืชชนิดนี้ 3 ปีต่อมา ในปี ค.ศ. 1686 นักธรรมชาติวิทยาชาวอังกฤษชื่อ จอน เรย์ (John Ray) อ้างคำพูดของกริมมากล่าวดังนี้:
ในเวลาเดียวกันเกออร์จ เบเบอร์ฮาร์ด รัมฟิออซ นักพฤกษศาสตร์ชาวเยอรมัน ค้นพบหม้อข้าวหม้อแกงลิง 2 ชนิดใหม่ในหมู่เกาะมลายู รัมฟิออซได้วาดภาพชนิดแรกไว้ เมื่อได้นำมาพิจารณาดูแล้วมันก็คือ N. mirabilis นั่นเอง และได้ให้ชื่อว่า Cantharifera แปลว่า "คนถือเหยือก" ชนิดที่ 2 ที่ชื่อ Cantharifera alba คิดว่าน่าจะเป็นหม้อข้าวหม้อแกงลิงชนิด N. maxima รัมฟิออซได้พรรณนาไว้ในงานเขียนที่มีชื่อเสียงมากของเขา : Herbarium Amboinensis (พรรณไม้จากอองบง)  บัญชีรายชื่อรุกขชาติแห่งเกาะอองบง ทั้ง 6 เล่ม อย่างไรก็ตามพืชชนิดนี้กลับไม่เป็นที่รู้จักจนกระทั่งเขาถึงแก่กรรมไปแล้วหลายปี
หลังจากตาบอดลงในปี ค.ศ. 1670 เมื่อต้นฉบับเขียนด้วยมือสำเร็จเสร็จสิ้นเป็นบางส่วน รัมฟิออซก็ได้เขียน Herbarium Amboinensis ต่อด้วยความช่วยเหลือของเสมียนและจิตรกร ในปี ค.ศ. 1687 เมื่องานใกล้สำเร็จลุล่วง งานอย่างน้อยครึ่งหนึ่งกับเสียหายไปเพราะไฟไหม้ แต่ด้วยความอุตสาหะ รัมฟิออซและผู้ช่วยของเขาก็ทำหนังสือเล่มแรกแล้วเสร็จในปี ค.ศ. 1690 อย่างไรก็ตาม 2 ปีต่อมา เรือที่บรรทุกต้นฉบับไปสู่ประเทศเนเธอร์แลนด์กลับถูกโจมตีและจมลงโดยเรือรบของฝรั่งเศส เป็นการบังคับให้พวกเขาเริ่มใหม่อีกครั้ง แต่โชคยังดีที่ยังมีฉบับคัดลอกที่ถูกเก็บรักษาไว้โดย ข้าหลวง-นายพล โจฮันซ์ แคมฟุจซ์ (Johannes Camphuijs) ในที่สุดหนังสือ Herbarium Amboinensis ก็ไปถึงเนเธอร์แลนด์ในปี ค.ศ. 1696 แต่หนังสือเล่มแรกก็ยังไม่ถูกตีพิมพ์จนกระทั่งถึงปี ค.ศ. 1741 เป็นเวลา 39 ปีหลังจากรัมฟิออซถึงแก่กรรม ในครั้งนี้ชื่อ นีเพนเธส ของลินเนียสได้กลายเป็นมาตรฐานที่มั่นคงแล้ว
N. distillatoria ถูกวาดภาพและอธิบายอีกครั้งใน Thesaurus Zeylanicus (อรรถาภิธานจากศรีลังกา)  ของโจฮันซ์ เบอร์แมน (Johannes Burmann) ในปี ค.ศ. 1737 ภาพวาดแสดงให้เห็นตั้งแต่ดอก ลำต้น และหม้อ เบอร์แมนเรียกพืชชนิดนี้ว่า Bandura zeylanica
การอ้างถึงหม้อข้าวหม้อแกงลิงครั้งต่อมาเกิดขึ้นในปี ค.ศ. 1790 เมื่อพระชาวโปรตุเกสที่ชื่อโจเอา เดอ เลอรีโร (João de Loureiro) พรรณนาถึง Phyllamphora mirabilis หรือ "ใบรูปหม้ออันน่าพิศวง" จากเวียดนาม แม้เขาจะอยู่ในประเทศนี้มาถึง 35 ปี มันดูไม่เหมือนว่า เลอรีโรจะเฝ้าศึกษาพืชชนิดนี้อย่างจริงจังนัก เขาอ้างว่าฝาของหม้อเคลื่อนไหวได้ในรูปแบบเปิดและปิดฝาหม้อ ในงานที่มีชื่อเสียงของเขา : Flora Cochinchinensis (พืชจากเวียดนามใต้ )  เขาเขียนไว้ว่า:
ในที่สุด Phyllamphora mirabilis ก็ถูกเปลี่ยนเข้าสู่สกุลของหม้อข้าวหม้อแกงลิงโดยเกออร์จ คลาริดก์ ดรูซ (George Claridge Druce) ในปี ค.ศ. 1916 ดังนั้น P. mirabilis จึงเป็น ชื่อเดิม (basionym)  ของหม้อข้าวหม้อแกงลิงทั่วโลกหลายชนิด
การเคลื่อนไหวของฝาหม้อที่ถูกกล่าวอ้างโดยเลอรีโรได้ถูกกล่าวซ้ำอีกครั้งโดยจีน ลุยซ์ มารี ปัวร์เรต (Jean Louis Marie Poiret) ในปี ค.ศ. 1797 ปัวร์เรตได้กล่าวถึง 2 ใน 4 ชนิดที่เป็นที่รู้จักในขณะนั้น : N. madagascariensis และ N. distillatoria เขาสร้างรูปแบบชื่อปัจจุบันและชื่อเรียกตามหลัง : Nepente de l'Inde หรือ "หม้อข้าวหม้อแกงลิงของประเทศอินเดีย" ถึงแม้ว่าหม้อข้าวหม้อแกงลิงชนิดนี้จะอยู่ห่างไกลจากแผ่นดินใหญ่ก็ตาม
ใน Encyclopédie Méthodique Botanique (สารานุกรมพฤกษศาสตร์)  ของจีน-บาปตีสต์ เดอ ลามาร์ก (Jean-Baptiste de Lamarck) เขารวบรวมไว้ดังนี้ :
เมื่อมีการค้นพบชิดใหม่ๆ ความสนใจในการปลูกเลี้ยงหม้อข้าวหม้อแกงลิงจึงเกิดขึ้นตลอดคริสต์ศตวรรษที่ 19 จนสามารถเรียกได้ว่าเป็นยุคทองของหม้อข้าวหม้อแกงลิงก็ว่าได้ โดยเริ่มนับตั้งแต่ปี ค.ศ. 1880 อย่างไรก็ตามความนิยมนี้กลับลดลงในช่วงต้นคริสต์ศตวรรษที่ 20 ก่อนจะหายไปเพราะสงครามโลกครั้งที่สอง นี่เป็นเครื่องแสดงข้อเท็จจริงที่ว่าไม่มีการค้นพบชนิดใหม่เลยในระหว่างปี ค.ศ. 1940 ถึง 1966 แต่ความสนใจในการปลูกเลี้ยงและการศึกษาในหม้อข้าวหม้อแกงลิงได้กลับมาอีกครั้ง ทั้งนี้ต้องยกความดีความชอบให้แก่นักพฤกษศาสตร์ชาวญี่ปุ่นที่ชื่อไซเกะโอะ คุระตะ (Shigeo Kurata) ผลงานของเขาในปี ค.ศ. 1960 และ 1970 ได้นำเข้าสู่ความนิยมในพืชชนิดนี้อีกครั้ง
ศัพทมูลวิทยา
คำว่า Nepenthes (นีเพนเธส)  ถูกใช้เป็นครั้งแรกในปี ค.ศ. 1737 ใน Hortus Cliffortianus (แคตาล็อกแสดงพรรณพืชของคลิฟฟอร์ด)  ของคาโรลัส ลินเนียส มาจากมหากาพย์โอดิสซีของโฮเมอร์ ในข้อความที่ว่า "Nepenthes pharmakon" (เหยือกยาที่ใช้เพื่อลืมความเศร้าซึ่งหมายถึงเหล้านั่นเอง) ถูกมอบให้เฮเลนโดยราชินีแห่งอียิปต์ คำว่า "Nepenthe" แปลตรงตัวได้ว่า "ปราศจากความเศร้าโศก" (ne = ไม่, penthos = เศร้าโศก) และในตำนานเทพเจ้ากรีกนั้น เป็นการดื่มเพื่อให้ลืมความเสียใจ ลินเนียสอธิบายไว้ว่า :
พืชที่ลินเนียสกล่าวถึงก็คือ Nepenthes distillatoria หม้อข้าวหม้อแกงลิงจากศรีลังกา
หม้อข้าวหม้อแกงลิง ถูกตั้งให้เป็นชื่อสกุลในปี ค.ศ. 1753 ใน "Species Plantarum (ชนิดพันธุ์พืช) " ซึ่งเป็นการตั้งชื่อที่ถูกยอมรับและใช้จนมาถึงปัจจุบัน และ N. distillatoria ก็เป็นชนิดต้นแบบในสกุลนี้
การปลูกเลี้ยง
การปลูกเลี้ยงหม้อข้าวหม้อแกงลิงในประเทศไทยนั้น สามารถแบ่งออกเป็น 3 ชนิดโดยใช้อุณหภูมิเป็นเกณ์คือ
น้ำที่ใช้ในการรดสามารถใช้น้ำสะอาด อาทิ น้ำปะปาซึ่งพักคอลีนอย่างน้อยหนึ่งวันในการรด จากความเห็นของผู้ปลูกเลี้ยงบางส่วนหม้อข้าวหม้อแกงลิงไม่ค่อยจะมีปัญหากับน้ำมากนัก
แสงที่ใช้ในการปลูกหม้อข้าวหม้อแกงลิงควรได้แสงอย่างน้อย แสงแดดจากพระอาทิตย์ในตอนเช้าจนถึงก่อนเที่ยง ส่วนระยะเวลานั้นสามารถให้มากที่สุดเท่าที่จะมากได้อย่างการใช้หลอดไฟสำหรับการปลูกเลี้ยงพืชเป็นต้น โดยต้องมีเวลาพักในตอนกลางคืนเช่นเดี่ยวกับมนุษย์ที่ต้องมีการพักผ่อน
ความชื้นในอากาศ สามารถวัดได้ด้วยเครื่องวัดความชื้น โดยความชื้นไม่ควรต่ำกว่า 50% ควรกั้นลมบริเวณโรงเรือนเพราะลมเป็นเหตุให้ความชื้นในอากาศลดลง ความชื้นมีส่วนสำคัญในการผลิดหม้อใหม่หากความชื้นไม่เพียงใบจะเริ่มแสดงอาการหม้อฝ่อหรือไม่ออกหม้อนั้นเอง
ปุ๋ย ไม่ควรให้ปุ๋ยชีวภาพอาทิ มูลสัตว์ มูลไส้เดือน หรือปุ๋ยคอกโดยเด็ดขาดเพราะ คุณสมบัติที่มีไนโตเจนมากทำให้หม้อข้าวหม้อแกงลิงไม่ผลิดหม้อและอาจเนการเรียกแมลงและไส้เดือน กิ้งกือ ซึ่งทำให้ระบบรากของหม้อข้าวหม้อแกงลิงเสียหายได้จนยืนต้นตายในที่สุด
ทั้งนี้หม้อข้าวหม้อแกงลิงอาจไม่ให้ปุ๋ยเลยก็ได้ การให้ปุ๋ยที่มากเกินไปจะทำให้ใบใหญ่และไม่ออกหม้อในที่สุด แต่การให้ปุ๋ยอาจมีข้อดีคือทำให้ต้นแข็งแรงโตเร็ว สามารถให้ดอกได้เร็วกว่าต้นที่ไม่ใส่ปุ๋ยเลย
ปุ๋ยนั้นสามารถใช้ปุ๋ยฉีดพ่นทางใบของกล้วยไม้ผสมน้ำเจือจางให้มากว่าฉลากระบุ หรือ ปุ๋ยละลายช้าสูตร16-16-16 หรือ 30-10-10 ควรให้อย่างน้อย6เดือนครั้ง อย่างน้อย 3-4 เม็ดก็เพียงพอแล้ว
การขยายพันธุ์
ข้อดีของการเสียบยอดคือ หม้อข้าวหม้อแกงลิงบางสายพันธุ์ที่เติบโตช้าหรือมีรากที่น้อย วิธีการนี้จะช่วยให้ต้นเติบโตได้ดีขึ้นในบางสายพันธุ์
หม้อข้าวหม้อแกงลิงในประเทศไทย
ในประเทศไทยพบหม้อข้าวหม้อแกงลิงกระจายพันธุ์ตั้งแต่ภาคตะวันออกเฉียงเหนือ ภาคกลาง ภาคตะวันออก และภาคใต้ ชนิดของหม้อข้าวหม้อแกงลิงที่ถูกบันทึกไว้ว่าพบในประเทศไทยมีดังนี้ : (เรียงตามอักษรภาษาอังกฤษ / เครื่องหมายดอกจัน * ต่อท้ายหมายถึงไม่ใช่พืนถิ่นเดียว)
ลูกผสมตามธรรมชาติและที่ถูกเพาะพันธุ์โดยฝีมือมนุษย์
มีลูกผสมมากมาย ยกตัวอย่างเช่น
ตัวอย่างบางส่วนลูกผสมโดยมนุษย์เป็นผู้ผสมขึ้นที่เรารู้จักกันดี:
สถานะการอนุรักษ์
เนื่องจากหม้อข้าวหม้อแกงลิงหลายชนิดมีความเสี่ยงสูงต่อการสูญพันธุ์ทั้งจากเก็บออกมาขาย หรือบุกรุกป่าเพื่อที่ทำกิน ทำให้สหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) บรรจุรายชื่อหม้อข้าวหม้อแกงลิงทุกชนิดลงในบัญชีอนุรักษ์ของอนุสัญญาไซเตส ในส่วนของประเทศไทยที่เป็นสมาชิกนั้น ได้กำหนดนโยบาย มาตรการต่างๆ ที่เกี่ยวข้องให้เป็นไปตามอนุสัญญาฯ
ตามประกาศกระทรวงเกษตรและสหกรณ์เรื่อง พืชอนุรักษ์ตามพระราชบัญญัติพันธุ์พืช พ.ศ. 2518 และแก้ไขเพิ่มเติม (ฉบับที่ 2) พ.ศ. 2535 มีรายละเอียดเกี่ยวกับหม้อข้าวหม้อแกงลิงดังนี้
โดยมีข้อบังคับไว้เกี่ยวกับพืชอนุรักษ์ดังนี้
รหัสโทรศัพท์ระหว่างประเทศ
รายการรหัสโทรศัพท์ระหว่างประเทศ
ดารุย
ดารุย อาจหมายถึง
รหัสโทรศัพท์ระหว่างประเทศ
พื้นที่ 1 อเมริกาเหนือ
พื้นที่ต่าง ๆ ในแผนกำหนดเลขหมายอเมริกาเหนือ (North American Numbering Plan: NANP) ได้รับการกำหนดรหัสพื้นที่ เหมือนกับว่าพื้นที่เหล่านั้นอยู่ภายในสหรัฐอเมริกา
รหัสข้างล่างที่เป็นชุด +1-XXX แสดงว่ารหัสพื้นที่นั้นอยู่ในแผนกำหนดเลขหมายอเมริกาเหนือ ไม่ได้แยกเป็นรหัสประเทศต่างหาก เช่น รหัสประเทศของกวม คือ +1 ตามด้วยรหัสพื้นที่ 671 ไม่ใช่ +671 เป็นต้น
บาสอวกาศทะลุโลก
บาสอวกาศทะลุโลก (Buzzer Beater) เป็นการ์ตูนเรื่องที่ทาเคฮิโกะ อิโนอุเอะ เขียนลงใน Monthly Shonen Jump ระหว่างปี ค.ศ. 1997 - ค.ศ. 1998 มีอยู่ 4 เล่ม และมี renovation edition อีก 2 เล่ม แต่ในประเทศไทยไม่มีใครเป็นตัวแทนนำมาแปลและจัดจำหน่าย
สนามกีฬาโอลิมปิก (แอนต์เวิร์ป)
สนามกีฬาโอลิมปิก (Kielstadion) ตั้งอยู่ที่เมืองแอนต์เวิร์ป เบลเยียม
ในปี ค.ศ. 1920 สนามกีฬาแห่งนี้เป็นสนามกีฬาหลักของกีฬา โอลิมปิก ครั้งที่ 7 ที่เบลเยียมเป็นเจ้าภาพ สนามกีฬาโอลิมปิกเป็นเจ้าภาพจัดงานมากมายตั้งแต่ Equestrian ไปถึง Tug of War ถูกสร้างขึ้นมาใหม่ในปี 2000 และวันนี้ถูกนำมาใช้โดยทีมฟุตบอลท้องถิ่น KFCO Beerschot Wilrijk สโมสรที่มีประวัติอันยาวนาน แต่ปัจจุบันพวกเขาเล่นในชั้นที่ 3 ของเบลเยี่ยม อย่างไรก็ตาม พวกเขาจะต่อเติมสนามกีฬาแห่งนี้อีก 12.000 ตารางฟุต
บุตช์ วอล์กเกอร์
แบรดลีย์ เกล็น "บุตช์" วอล์กเกอร์ (Bradley Glenn "Butch" Walker เกิด 14 พฤศจิกายน ค.ศ. 1969) เป็นศิลปิน นักแต่งเพลง และโปรดิวเซอร์เพลงชาวอเมริกัน เขาเป็นมือกีตาร์ของวงดนตรีแนวเมทัล เซาท์แก็ง ตั้งแต่ปลายคริสต์ศตวรรษ 1980 จนถึงต้นคริสต์ศตวรรษ 1990 และเป็นนักร้องนำและกีตาร์ให้กับวงดนตรีร็อก มาร์เวลัส 3 ตั้งแต่ ค.ศ. 1997-2001
สโมสรวอลเลย์บอลหญิงสมุทรปราการ
สโมสรวอลเลย์บอลสมุทรปราการ เป็นสโมสรวอลเลย์บอลในประเทศไทย ตั้งอยู่ที สมุทรปราการ ทำการแข่งขันในรายการวอลเลย์บอลหญิงไทยแลนด์ลีก ครั้งแรกในปี 2005 และปี 2020 คัดโปรชาเลนจ์ เลื่อนชั้นขึ้นมาเล่นไทยแลนด์ลีกได้อีกครั้ง  ปัจจุบันมี ปรีชญา อินศิริ ทำหน้าที่เป็นกัปตันทีมคนปัจจุบัน
รายชื่อผู้เล่น
''อัปเดตข้อมูล ณ เดือน พฤศจิกายน พ.ศ. 2563''
กรรมตามสนอง
"กรรมตามสนอง" เป็นซิงเกิลของวงดนตรีมายด์ จากอัลบั้ม Master Peace โดยเนื้อหาของเพลงนั้น ได้พูดถึงเรื่อง ของผู้ชายคนหนึ่งที่รู้สึกผิดกับความรักที­่จากไปแล้ว แต่ก็ไม่สามารถเรียกกลับมาได้อีก ส่วนแนวของดนตรีนั้น เป็นเพลงเศร้าอารมณ์ "ดนตรีผิวสี" ที่มีกลิ่นความเป็นกลางคืน และเพลงนี้ถือว่าเป็นเพลงช้าแนวใหม่ของวงมายด์ ออกจำหน่ายในวันที่ 24 กันยายน พ.ศ. 2555
การตอบรับ
เพลง "กรรมตามสนอง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2555 และอันดับสูงสุดที่ 6 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คารีน เจ้าหญิงแห่งซัคเซิน-โคบวร์คและโกทา
คารีน เจ้าหญิงแห่งซัคเซิน-โคบวร์คและโกทา (Her Highness Carin, Princess of Saxe-Coburg and Gotha) (พระนามเดิม:คารีน ดาเบลชไตน์) ประสูติเมื่อวันที่ 16 กรกฎาคม 2489 เป็นธิดาใน อดอล์ฟ วิลเฮ็ล์ม ดาเบลชไตน์ และ เออร์มา มากาเร็ต เซลเซ็น โดยเธอได้เข้าพิธีเสกสมรสกับ อันเดรียส เจ้าชายแห่งซัคเซิน-โคบวร์คและโกทา เมื่อวันที่ เมื่อวันที่ 31 กรกฎาคม 2514 ใน ฮัมบวร์ค ซึ่งการเสกสมรสดังกล่าวนั้น เธอจะมิได้รับพระอิสริยยศใดๆ เนื่องจากเป็นการเสกสมรสที่ต่างฐานันดร ถึงกระนั้น พระบุตรมี่ประสูติมา สามารถดำรงพระยศและสืบทอดตำแหน่งใดๆก็ตามได้ ทั้ง 2 มีพระบุตร 3 พระองค์คือ
ในปี 2539 เธอได้รับการอนุญาตให้ดำรงสถานะ เจ้าหญิงรัชทายาทแห่งซัคเซิน-โคบวร์คและโกทา พระชายา ได้ พร้อมฐานันดร ไฮเนส และในปี 2541 รับการสถานาเป็น เจ้าหญิงพระชายาในเจ้าชายพระประมุขแห่งซัคเซิน-โคบวร์คและโกทา ปัจจุบัน พระองค์พร้อมด้วยพระสวามี และพระบุตร ประทับในพระตำหนักที่โคบวร์ค
Anchoring
ในสาขาจิตวิทยา คำภาษาอังกฤษว่า Anchoring (แปลว่า การตั้งหลัก) หรือ focalism หมายถึงความเอนเอียงทางประชานของมนุษย์ ความมีแนวโน้มที่จะอิงข้อมูลแรกที่ได้มากเกินไป (โดยเป็น anchor คือเป็นหลัก) เมื่อทำการตัดสินใจ ปรากฏการณ์นี้จะเกิดขึ้นเมื่อเราพิจารณาข้อมูลแรกที่ได้ในการประเมินค่าที่ไม่รู้ ซึ่งจะกลายเป็นหลักที่จะใช้ต่อ ๆ มา และเมื่อมีหลักตั้งขึ้นแล้ว การประเมินผลต่อ ๆ มาจะเป็นการปรับค่าใช้ข้อมูลที่เป็นหลักนั้น ดังนั้น จึงอาจเกิดความความเอนเอียงเพราะตีความข้อมูลต่อ ๆ มาเป็นค่าใกล้ ๆ หลักที่อาจจะไม่ได้เป็นประเด็นที่เกี่ยวข้องกัน โดยไม่สมเหตุผล ยกตัวอย่างเช่น ราคาที่เสนอเริ่มแรกในการซื้อขายรถมือสองจะกลายเป็นหลักที่ใช้ในการต่อราคาที่มีต่อ ๆ มา ดังนั้น ราคาตกลงซื้อที่น้อยกว่าราคาเสนอเบื้องต้นอาจจะดูเหมือนดีกว่าถึงแม้ว่าจริง ๆ แล้ว อาจจะเป็นราคาที่สูงกว่ามูลค่าของรถจริง ๆ
ปรากฏการณ์เพ่งจุดสนใจ
ปรากฏการณ์เพ่งจุดสนใจ (focusing effect) เป็นความเอนเอียงทางประชาน ที่เกิดขึ้นเมื่อเราให้ความสำคัญกับลักษณะหนึ่ง ๆ ของเหตุการณ์มากเกินไป ทำให้เกิดความผิดพลาดในการพยากรณ์อรรถประโยชน์ (utility) ของผลที่จะเกิดขึ้นในอนาคต คือ เราเพ่งเล็งความสนใจไปที่ความแตกต่างที่ชัดเจน โดยไม่สนใจความแตกต่างที่ไม่ชัดเจน เมื่อต้องทำการพยากรณ์เกี่ยวกับความสุขหรือความสะดวกสบายที่จะได้
ยกตัวอย่างเช่น เมื่อถามคนอเมริกันว่า เขาคิดว่าคนแคลิฟอร์เนียมีความสุขมากกว่าคนที่มาจากรัฐทางตอนกลาง (midwesterner) ของประเทศมากแค่ไหน ทั้งคนแคลิฟอร์เนียและคนที่มาจากรัฐทางตอนกลางกล่าวว่า คนแคลิฟอร์เนียจะต้องมีความสุขมากกว่าพอสมควร เมื่อจริง ๆ แล้ว ในงานสำรวจจริง ๆ จะไม่มีความแตกต่างกันระหว่างคะแนนความสุขที่ตนได้ระหว่างคนแคลิฟอร์เนีย กับคนที่มาจากรัฐทางตอนกลาง
ความเอนเอียงเช่นนี้มีฐานมาจากการที่คนอเมริกันเพ่งความสนใจไปที่ภูมิอากาศที่แจ่มใสและรูปแบบชีวิตที่ดูเหมือนจะเป็นแบบง่าย ๆ สบาย ๆ ของคนแคลิฟอร์เนีย ซึ่งเป็นเรื่องที่คิดถึงได้ชัดเจนกว่า และไม่ให้ค่าและความสำคัญกับการใช้ชีวิตและตัวกำหนดความสุขอย่างอื่น ๆ เช่นการมีอาชญากรรมน้อย และความปลอดภัยจากภัยพิบัติทางธรรมชาติต่าง ๆ เช่นแผ่นดินไหว ซึ่งเป็นสิ่งที่คนแคลิฟอร์เนียไม่มี
Anchoring and adjustment heuristic
ในปี ค.ศ. 1974 อะมอส ทเวอร์สกี้และแดเนียล คาฮ์นะมันได้คิดค้นทฤษฎีการตั้งหลักและการปรับใช้เป็นพวกแรก ในงานศึกษาเบื้องต้นงานหนึ่งของพวกเขา มีการถามผู้ร่วมการทดลองให้คำนวณเลขภายใน 5 วินาที เป็นการคูณเลขตามลำดับตั้งแต่เลข 1 ถึง 8 โดยแสดงเป็น หรือเป็น แต่เพราะว่าผู้ร่วมการทดลองไม่มีเวลาพอที่จะคูณเลขทั้งหมด จึงต้องประเมินคือเดาคำตอบหลังจากคูณเลข 2-3 ตัวแรก ถ้าผลคูณเลขตัวแรก ๆ มีค่าน้อย เพราะว่าเริ่มจากลำดับเลขน้อย ผลประเมินเฉลี่ยที่ผู้ร่วมการทดลองตอบจะอยู่ที่ 512 แต่ถ้ามีค่ามาก ผลประเมินเฉลี่ยก็จะอยู่ที่ 2,250 (แต่ผลที่ถูกอยู่ที่ 40,320)
ส่วนในงานศึกษาอีกงานหนึ่งของพวกเขา มีการให้ผู้ร่วมการทดลองสังเกตดูล้อรูเล็ตต์ที่กำหนดไว้ก่อนตั้งแต่ต้นให้ตกอยู่ที่เลข 10 หรือ 65 แล้วให้ผู้ร่วมการทดลองเดาเปอร์เซ็นต์ของประเทศสมาชิกสหประชาชาติที่เป็นประเทศในแอฟริกา ผู้ร่วมการทดลองที่ลูกรูเล็ตต์ตกลงที่ 10 เดาค่าเปอร์เซ็นต์ที่ต่ำกว่า (25% โดยเฉลี่ย) ส่วนผู้ร่วมการทดลองที่ลูกรูเล็ตต์ตกลงที่ 65 เดาค่าเปอร์เซ็นต์ที่สูงกว่า (45% โดยเฉลี่ย) รูปแบบเช่นนี้ปรากฏซ้ำ ๆ ในงานทดลองอื่น ๆ ที่เป็นการประเมินค่าอย่างอื่น ๆ มากมาย
อีกตัวอย่างหนึ่งเป็นงานศึกษาที่ให้ผู้ร่วมการทดลองเขียนเลขสองหลักสุดท้ายของเลขประกันทางสังคมของตน (ซึ่งโดยรวม ๆ แล้วเหมือนกับเป็นเลขสุ่มที่ให้แต่ละบุคคล) แล้วให้พิจารณาว่า ตนยินดีจะจ่ายเงินจำนวนเท่านี้ (เป็นดอลลาร์สหรัฐ) สำหรับสินค้าที่ตนไม่รู้มูลค่า เช่นไวน์ ช็อกโกแลต หรืออุปกรณ์คอมพิวเตอร์ หรือไม่ ต่อจากนั้นก็ให้ผู้ร่วมการทดลองประมูลสินค้าเหล่านี้ ผลปรากฏว่า ผู้ร่วมการทดลองที่มีค่าเลขสูงกว่าจะทำการประมูลสินค้ามีค่า 60-120% มากกว่าผู้ที่มีค่าเลขต่ำกว่า คือผู้ร่วมการทดลองมีการใช้ค่าเลขประกันทางสังคมของตนเป็นหลักในการประมูลสินค้า
ความยากที่จะหลีกเลี่ยงการตั้งหลัก
งานวิจัยต่าง ๆ แสดงว่า การตั้งหลักเป็นเรื่องยากที่จะป้องกัน ยกตัวอย่างเช่น ในงานวิจัยหนึ่ง มีการให้หลักที่ไม่สมเหตุสมผล คือมีการถามนักศึกษาสองกลุ่มว่าท่านมหาตมา คานธีเสียชีวิตก่อนหรือหลังวัย 9 ขวบ หรือก่อนหรือหลังอายุ 140 ปี เป็นเรื่องชัดเจนอยู่แล้วว่า เลขหลักเหล่านี้ไม่ใช่อายุที่ถูกต้อง แต่ว่า กลุ่มทั้งสองทำการเดาที่มีค่าต่างกันอย่างมีนัยสำคัญ คือค่าเฉลี่ยที่ 50 ปี กับที่ 67 ปี
มีงานวิจัยอื่น ๆ ที่พยายามจะกำจัดการตั้งหลักอย่างตรง ๆ ในงานวิจัยหนึ่งที่ศึกษาเหตุและลักษณะต่าง ๆ ของการตั้งหลัก มีการแสดงหลักให้กับผู้ร่วมการทดลองแล้วให้เดาว่า มีแพทย์กี่คนที่อยู่ในสมุดโทรศัพท์ (ขององค์การโทรศัพท์) นอกจากนั้นแล้ว ยังมีการให้ข้อมูลตรง ๆ ว่า ปรากฏการณ์การตั้งหลักนั้นจะทำคำตอบของผู้ร่วมการทดลองให้เกิดความบิดเบือน และดังนั้น ผู้ร่วมการทดลองควรที่จะพยายามแก้ปัญหานั้น ส่วนกลุ่มควบคุมไม่ได้ทั้งเลขหลักไม่ได้ทั้งข้อมูล ไม่ว่าจะมีการให้ข้อมูลแก่ผู้ร่วมการทดลองอย่างไร ผู้ร่วมการทดลองในกลุ่มทดลองทั้งหมดล้วนแต่เดาจำนวนแพทย์ในสมุดโทรศัทพ์ ที่มีค่าสูงกว่ากลุ่มควบคุม ดังนั้น แม้ว่าจะรู้ถึงปรากฏการณ์ตั้งหลัก แต่ผู้ร่วมการทดลองก็ยังไม่สามารถจะป้องกันความเอนเอียงที่เกิดขึ้นได้ มีงานใน ปี ค.ศ. 2010 ที่พบว่า แม้จะมีการให้รางวัลเป็นเงิน ผู้ร่วมการทดลองก็ยังไม่สามารถที่จะปรับค่าออกจากหลักให้เพียงพอ
ทฤษฎีที่อธิบายเหตุ
มีการเสนอทฤษฎีหลายอย่างที่สามารถอธิบายเหตุของการตั้งหลัก ถึงแม้ว่า ทฤษฎีบางอย่างจะได้รับความนิยมกว่า แต่ก็ยังไม่มีความเห็นพ้องว่าทฤษฎีไหนดีที่สุด ในงานวิจัยหนึ่งที่ศึกษาเหตุของการตั้งหลัก ผู้ทำงานวิจัยสองท่านพรรณนาการตั้งหลักว่า ง่ายที่จะแสดงหลักฐาน แต่ยากที่จะอธิบาย มีนักวิจัยอย่างน้อยกลุ่มหนึ่งที่เสนอว่า มีหลายสาเหตุ และปรากฏการณ์ที่เรียกว่า "anchoring" จริง ๆ แล้วเป็นปรากฏการณ์ต่าง ๆ กันหลายอย่าง
ทฤษฎีการตั้งหลักและการปรับใช้
ในงานศึกษาดั้งเดิม ทเวอร์สกี้และคาฮ์นะมันเสนอทฤษฎีที่มีชื่อว่า anchoring-and-adjusting ตามทฤษฎีนี้ เมื่อเกิดการตั้งหลักแล้ว เราจะปรับค่าไปจากหลักนั้นเพื่อที่จะได้ค่าที่เป็นคำตอบ แต่เนื่องจากว่า เราปรับค่าไม่เพียงพอ ดังนั้น ค่าการเดาที่ได้ในที่สุดจะอยู่ใกล้หลักโดยไม่สมเหตุผล มีนักวิจัยอื่น ๆ ที่พบหลักฐานที่สนับสนุนทฤษฎีนี้
แต่ว่า นักวิจัยต่อ ๆ มาวิจารณ์ทฤษฎีนี้ เพราะว่าทฤษฎีใช้อธิบายได้แต่ในกรณีที่หลักแรกไม่ได้อยู่ในช่วงคำตอบที่พอรับได้ของผู้ทำการประเมิน เช่น ในตัวอย่างท่านมหาตมา คานธี เนื่องจากการเสียชีวิตในวัย 9 ขวบเป็นหลักที่อยู่นอกช่วงคำตอบ เราจะปรับใช้ค่าจากหลักนั้น แต่ว่า ถ้าให้ค่าที่ดูสมเหตุผล เราก็จะใช้ค่านั้นเลยโดยไม่ได้ปรับใช้ ดังนั้น ทฤษฎีนี้ไม่สามารถอธิบายปรากฏการณ์ตั้งหลักได้ทั้งหมด
มีงานวิจัยหนึ่งที่พบว่า ปรากฏการณ์ตั้งหลักเกิดขึ้นแม้เมื่อการรับรู้หลักเป็นสิ่งที่เกิดขึ้นใต้จิตสำนึก แต่ตามทฤษฎีการตั้งหลักและการปรับใช้ เรื่องนี้เป็นไปไม่ได้ เพราะว่าการปรับใช้ค่าเป็นเรื่องที่เกิดขึ้นเหนือจิตสำนึก เพราะเหตุผลที่ว่ามาดังกล่าวนี้ ทฤษฎี anchoring-and-adjusting เริ่มจะไม่ได้รับความนิยม
ทฤษฎี Selective accessibility
ในงานศึกษาเดียวกันที่วิจารณ์ทฤษฎีการตั้งหลักและการปรับใช้ ผู้ทำงานวิจัยเสนออีกทฤษฎีหนึ่งเรียกว่า selective accessibility ซึ่งเป็นทฤษฎีดัดแปลงมาจากทฤษฎี "confirmatory hypothesis testing" อย่างสั้น ๆ ก็คือ ทฤษฎี selective accessibility เสนอว่า เมื่อได้หลัก เราจะตรวจสอบสมมุติฐานว่า หลักนั้นเป็นคำตอบที่ดีหรือไม่ เมื่อคิดว่ามันไม่ใช่ ก็จะทำการเดาต่อไป แต่ว่าจะเดาหลังจากที่ได้ตรวจดูลักษณะต่าง ๆ ของหลักนั้นที่เข้าประเด็นกับคำตอบ เพราะฉะนั้น เมื่อประเมินค่าคำตอบใหม่ เราก็จะค้นหาลักษณะที่เหมือนกันกับหลัก มีผลเป็นปรากฏการณ์ตั้งหลัก มีงานวิจัยหลายงานที่แสดงหลักฐานการทดลองสนับสนุนสมมุติฐานนี้ ทฤษฎีนี้สมมุติว่า เราจะพิจารณาหลักว่าเป็นค่าที่อาจเป็นไปได้จึงไม่ได้ทิ้งค่านั้นไปตั้งแต่ต้น และการทิ้งจะขัดขวางการพิจารณาลักษณะที่เข้าประเด็นของหลักนั้น
การเปลี่ยนทัศนคติ
ส่วนทฤษฎีล่าสุดที่ใช้อธิบายการตั้งหลักเป็นทฤษฎีเกี่ยวกับการเปลี่ยนทัศนคติ ตามทฤษฎีนี้ การตั้งหลักเปลี่ยนทัศนคติของบุคคลนั้นให้เอนไปทางลักษณะบางอย่างของหลักนั้น ทำให้เกิดความเอนเอียงต่อคำตอบในอนาคตที่มีลักษณะคล้ายคลึงกันกับหลัก ผู้ที่สนับสนุนทฤษฎีนี้พิจารณาว่า เป็นคำอธิบายในแนวเดียวกับ anchoring-and-adjusting และ selective accessibility ที่เสนอในงานวิจัยก่อน ๆ
พื้นอารมณ์
มีงานวิจัยมากมายที่แสดงความสัมพันธ์ระหว่างพื้นอารมณ์ซึมเศร้า กับการหาคำตอบต่อปัญหาที่อาศัยความพยายามมากกว่าและมีความแม่นยำกว่า และเพราะเหตุนี้ งานศึกษาต้น ๆ จึงตั้งสมมุติฐานว่า ผู้มีพื้นอารมณ์ซึมเศร้าจะโน้มเอียงไปใช้วิธีแก้ปัญหาเนื่องกับการตั้งหลัก น้อยกว่าผู้ที่มีพื้นอารมณ์ที่ดีกว่า แต่ว่า งานศึกษาต่อ ๆ มากลับแสดงผลตรงกันข้าม คือผู้มีความเศร้าแก้ปัญหาเนื่องกับการตั้งหลักมากกว่าผู้ที่มีความสุขหรือมีความรู้สึกเฉย ๆ
ประสบการณ์
งานวิจัยยุคต้น ๆ พบว่า ผู้เชี่ยวชาญ (คือผู้มีความรู้ ประสบการณ์ หรือความเชี่ยวชาญทางวิชาการในระดับสูง) มีโอกาสเสี่ยงต่อปรากฏการณ์ตั้งหลักน้อยกว่า แต่ต่อจากนั้นมา มีงานวิจัยมากมายที่แสดงว่า แม้ว่าประสบการณ์บางครั้งอาจจะลดระดับปรากฏการณ์ได้ แต่ว่าแม้แต่ผู้เชี่ยวชาญก็ยังเสี่ยงต่อปรากฏการณ์นี้ ในงานวิจัยที่ศึกษาผลของการตั้งหลักในการพิพากษา นักวิจัยพบว่า แม้แต่ผู้พิพากษาผู้มีประสบการณ์สูงก็ได้รับอิทธิพลจากปรากฏการณ์นี้ ซึ่งสามารถดำรงอยู่ได้แม้ว่า หลักที่ให้จะไม่มีกฏเกณฑ์อะไรและไม่เกี่ยวข้องกับคดีที่กำลังพิจารณา
บุคลิกภาพ
มีงานวิจัยที่แสดงสหสัมพันธ์ของความเสี่ยงต่อการตั้งหลักกับลักษณะบุคลิกภาพบางอย่าง คือ ความไม่ขัดกับคนอื่น (agreeableness คือเห็นใจผู้อื่นและพร้อมที่จะร่วมมือ) และความรอบคอบระมัดระวัง (conscientiousness คือมีระเบียบ ไว้ใจได้ มีวินัย รู้จักหน้าที่) มีโอกาสเสี่ยงต่อการตั้งหลักมากกว่า แต่ผู้ที่ชอบสังคม (extroversion คืออารมณ์ดี มั่นใจ ชอบเข้าสังคม และชอบพูด) มีโอกาสเสี่ยงน้อยกว่า ส่วนอีกงานหนึ่งพบว่า ผู้ชอบหาประสบการณ์ใหม่ ๆ มีโอกาสเสี่ยงมากกว่า
การตั้งหลักในการต่อราคา
ในการเจรจาต่อรองราคา การตั้งหลักหมายถึงการตั้งขอบเขตจำกัดเป็นพื้นฐานของการต่อรองราคา และปรากฏการณ์ตั้งหลักหมายถึงปรากฏการณ์ที่เราประเมินมูลค่าจริง ๆ ของสินค้า นอกจากผลงานดั้งเดิมของทเวอร์สกี้และคาฮ์นะมันแล้ว ยังมีงานวิจัยอื่น ๆ อีกหลายงานที่แสดงว่า การตั้งหลักมีอิทธิพลอย่างสูงต่อการประเมินมูลค่าสินค้าของเรา ยกตัวอย่างเช่น แม้ว่าผู้ทำการต่อรองราคาสินค้าจะสามารถประเมินข้อเสนอโดยลักษณะหลายอย่าง แต่ว่า งานวิจัยต่าง ๆ พบว่า ผู้ต่อรองราคามักจะเพ่งความสนใจไปในด้านเดียว และดังนั้น การตั้งราคาเบื้องต้นที่ทำอย่างจงใจ สามารถมีอิทธิพลที่มีกำลังต่อขอบเขตของการต่อรองราคา แม้ว่า กระบวนการเสนอราคาและต่อรองราคาปกติจะมีผลเป็นประโยชน์ต่อทั้งสองฝ่าย แต่ว่า งานวิจัยหลายงานได้แสดงว่า ข้อเสนอเบื้องตนมีอิทธิพลที่มีกำลังต่อผลที่ได้ มากกว่าการต่อราคาต่อ ๆ มา
การตั้งหลักมีผลต่อทุกคน แม้แต่ผู้มีความเชี่ยวชาญสูง มีงานวิจัยหนึ่งที่ศึกษาความแตกต่างราคาประเมินของบ้านระหว่างที่ทำโดยนักศึกษากับนายหน้าขายบ้านมืออาชีพ มีการโชว์บ้านให้กับทั้งสองกลุ่มแล้วแสดงราคาขายที่เจ้าของบ่งว่าจะขาย หลังจากให้ผู้ร่วมการทดลองเสนอราคาซื้อสำหรับบ้านนั้นแล้ว มีการถามถึงองค์การตัดสินใจของทั้งสองกลุ่ม แม้ว่านายหน้าขายบ้านมืออาชีพจะปฏิเสธว่าราคาที่แสดงขายมีอิทธิพลต่อการตัดสินใจของตน แต่ผลการทดลองแสดงว่า ราคาแสดงขายมีอิทธิพลต่อการตัดสินใจต่อคนทั้งสองกลุ่มเท่า ๆ กัน
นอกจากนั้นแล้ว การตั้งหลักยังมีผลที่แยบยลอื่น ๆ ต่อการต่อรองราคาอีกด้วย มีงานทดลองหนึ่งที่ศึกษาผลของหลักที่ตั้งอย่างเฉพาะเจาะจง มีการให้ผู้ร่วมการทดลองดูราคาแสดงขายของบ้านริมหาดหลังหนึ่ง แล้วให้กำหนดราคาที่ตนคิดว่าเป็นมูลค่าของบ้านนั้น กลุ่มแรกจะเห็นราคาทั่ว ๆ ไปที่ดูไม่เฉพาะเจาะจง (เช่น $800,000) และอีกกลุ่มหนึ่งเห็นราคาที่เฉพาะเจาะจง (เช่น $799,800) กลุ่มที่เห็นราคาที่กำหนดไม่เฉพาะเจาะจงจะปรับราคาประเมินมากกว่ากลุ่มที่เห็นราคาที่เฉพาะเจาะจง ($751,867 เปรียบเทียบกับ $784,671) นักวิจัยเสนอว่า ปรากฏการณ์นี้เกิดจากความแตกต่างระหว่างตัวประกอบมาตราส่วน (scale) คือหลักที่ตั้งไม่ใช่มีผลแต่ต่อ "มูลค่า" เบื้องต้นอย่างเดียว แต่มีผลต่อ "ตัวประกอบมาตราส่วน" ด้วย เช่นถ้าตั้งราคาเบื้องต้นที่ดูทั่ว ๆ ไปเป็น $20 คนจะปรับราคาโดยส่วนเพิ่มที่ใหญ่กว่า (เช่น $19, $21, เป็นต้น) แต่ถ้าตั้งราคาเบื้องต้นที่เฉพาะเจาะจงเช่น $19.85 คนจะปรับราคาใช้ค่าประกอบมาตราส่วนที่น้อยกว่า (เช่น $19.75, $19.95, เป็นต้น) ดังนั้น ราคาเบื้องต้นที่เฉพาะเจาะจงมักจะมีผลเป็นราคาซื้อขายที่ใกล้ราคาเบื้องต้นมากกว่า
หวงเฟยหง ภาค 4 ตอน บรมคนพิทักษ์ชาติ
หวงเฟยหง ภาค 4 ตอน บรมคนพิทักษ์ชาติ (อังกฤษ: Once Upon a Time in China IV) เป็นภาพยนตร์ศิลปะการต่อสู้สัญชาติฮ่องกง ค.ศ. 1993 กำกับภาพยนตร์โดยหยวน บัน ภาพยนตร์ชุดนี้เป็นภาคที่สี่ของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 3 ตอน ถล่มสิงโตคำราม โดยมีภาคต่อจากนี้คือ หวงเฟยหง ภาค 5 ตอน สยบจอมสลัด นำแสดงโดย เจ้า เหวินจั๋ว รับบทเป็นหวงเฟยหง แทนหลี่ เหลียนเจี๋ย, ม้อ เส้าชง, จีน หวัง , chin ka-lok , Wang Zhiwen , หลุยส์ รอธ
เนื้อเรื่องย่อ
เรื่องราวต่อเนื่องจากตอนจบภาคก่อน เมื่อหวงเฟยหง (เจ้า เหวินจั๋ว) ชนะศึกเชิดสิงโตแต่ไม่ยอมรับป้ายทองเพื่อเป็นการเตือนสติทางการว่ายามที่บ้านเมืองกำลังปั่นป่วนนี้สมควรกระทำสิ่งอื่นมากกว่าการจัดงานแข่งเชิดสิงโต ทำให้หลี่หงจางขุนนางแห่งราชสำนักส่งรองแม่ทัพแปดธงนามว่ากัวเก๋อเชิงตุง มามอบป้ายให้อาจารย์หวงรับให้ได้ พร้อมแจ้งข่าวสำคัญว่าตอนนี้ต่างชาติได้ส่งเทียบท้าชาวจีนเชิดสิงโต ทำให้อาจารย์หวงต้องลงแข่งเพื่อกู้หน้าและปกป้องเกียรติให้ชาวจีน เลยต้องพบเจอกับสารพัดสิงโตฝรั่งที่แปลกทั้งหน้าตา ซ้ำยังมีอาวุธเพียบไปหมดอีกด้วย
ดาวเรือง (ละครโทรทัศน์)
ดาวเรือง เป็นบทประพันธ์ของ ทมยันตี ถูกนำมาสร้างเป็นครั้งแรกในรูปแบบภาพยนตร์ ออกฉายในปี พ.ศ. 2522 สร้างโดย สหมงคลฟิล์ม กำกับการแสดงโดย เสรี วงษ์มณฑา นำแสดงโดย ธีรยุทธ ศีลาภิรัติ และ ลลนา สุลาวัลย์ เข้าฉายเมื่อวันที่ 13 เมษายน พ.ศ. 2522 ฉายที่โรงภาพยนตร์โคลีเซี่ยม ต่อมาถูกนำมาสร้างเป็นละครโทรทัศน์ถึง 4 ครั้ง โดยครั้งแรกออกอากาศทาง ช่อง 5 นำแสดงโดย วิฑูรย์ กรุณา และ อัจฉรา รอดศาสตรา ในปี พ.ศ. 2522 ต่อมาออกอากาศทาง ช่อง 3 ถึง 3 ครั้ง ในปี พ.ศ. 2530 นำแสดงโดย เอกพันธ์ บรรลือฤทธิ์ และ จริยา แอนโฟเน่ ในปี พ.ศ. 2539 นำแสดงโดย จอห์นนี่ แอนโฟเน่ และ สิริยากร พุกกะเวส และในปี พ.ศ. 2556 นำแสดงโดย ทฤษฎี สหวงษ์ และ อุรัสยา เสปอร์บันด์ และคำว่า เชื่อหัวไอ้เรืองเถอะ มักเป็นคำยอดฮิตในระหว่างที่ละครออกอากาศในขณะนั้น ออกอากาศซ้ำครั้งที่ 2 ในช่วงละครฮิตวันเสาร์และวันอาทิตย์ เวลา 09.00 - 10.30 น. วันที่ 14 ธันวาคม 2562 ถึง 8 กุมภาพันธ์ 2563 ออกอากาศซ้ำ ครั้งที่ 3 ในช่วงละครดังข้ามเวลา วันจันทร์ถึงวันศุกร์ เวลา 08.50 - 10.30 น. วันที่ 2 ถึง 28 มิถุนายน 2565
เนื้อเรื่องย่อ
จินตวัฒน์ เป็นปลัดหนุ่มไฟแรง ถูกส่งตัวไปเป็นปลัดที่ต่างจังหวัดด้วยความหมายมั่นปั้นมือจะไปพัฒนาหมู่บ้าน นายกำจร อาสาพาปลัดเยี่ยมชมหมู่บ้านจนทั่ว ไม่ว่าจะบ้านผู้ใหญ่ผัน ที่วัน ๆ นอกจากตีไก่แล้ว ยังต้องดูแลเมียที่มีถึง 9 คน และลูกชายหนึ่งคนชื่อ นายวรรณ และนายกำจรยังบอกปลัดอีกว่าหากจินตวัฒน์ต้องการพัฒนาหมู่บ้านนี้ทางที่ดีต้องพัฒนาบ้าน ไอ้เรือง ก่อน ดาวเรืองหรือไอ้เรืองหากินสารพัดเพื่อเลี้ยงดู บานชื่น ผู้เป็นแม่ และส่งเสียงพี่ชายคือ พฤกษ์ ที่เรียนใกล้จะจบผู้พิพากษา จินตวัฒน์ระวังท่าทีในการพบกันครั้งแรกกับไอ้เรืองจนถูกดาวเรืองเรียกปลัดว่า ปลัดหน้าขี้ไก่ อิทธิพลของดาวเรืองแผ่ไปทั่วหมู่บ้านที่สำคัญเธอยังเป็นขวัญใจของไอ้วรรณ แต่ซ้ำร้ายดาวเรืองกับไอ้วรรณยังเป็นคู่แข่งเรื่องขายเหล้าเถื่อน จินตวัฒน์เริ่มกิจกรรมพัฒนาหมู่บ้านด้วยการจัดงานวัดจนทำให้จินตวัฒน์รู้สึกสนุกไม่น้อยที่ได้เรียนรู้วิถีชีวิตของชาวบ้าน เขาเริ่มเอ็นดูดาวเรืองจนเธอเริ่มจับสังเกตแววตาที่จินตวัฒน์มองมานั้นมีความในอะไรอยู่ลึก ๆ แต่เธอก็ทำเป็นไม่รู้ไม่ชี้ ขณะเดียวกันที่พฤกษ์เรียนอยู่กรุงเทพฯ ก็ได้พบรักกับนางแบบสาวอย่าง โรส โดยที่ไม่รู้เลยว่าโรสเป็นคู่หมั้นของจินตวัฒน์ สุดท้ายทั้งสองต้องจากกันแบบคาใจ พอพฤกษ์เรียนจบกลับมาบ้าน พฤกษ์ขอร้องให้ดาวเรืองเลิกทำตัวแบบนี้แล้วกลับไปเรียนต่อ
วันหนึ่งวรรณ ดาวเรือง ปลัด ก็เข้าป่าเพื่อจับ เสี่ยกำพล จนเกิดการต่อสู้กัน สุดท้ายเสี่ยกำพลก็ถูกปลัดจับแต่ทั้งพฤกษ์และปลัดต้องเจ็บตัว โรสดูแลปลัดส่วนดาวเรืองดูแลพฤกษ์ แต่เมื่อโรสไม่อยู่ดาวเรืองก็แอบไปเยี่ยมปลัด ส่วนโรสแอบไปเยี่ยมพฤกษ์ แต่ทั้งหมดก็ไม่หลุดรอดสายตาของ เสมอใจ ไปได้ โรสจึงตัดสินใจเล่าความจริงเรื่องที่ตนเองผิดต่อปลัดไปรักกับพฤกษ์ ปลัดเข้าใจและดีใจเป็นที่สุด บานชื่นกับผู้ใหญ่ผันร่วมกันวางจัดประกวดเทพีประจำหมู่บ้าน โดยบานชื่นส่งดาวเรืองขึ้นประกวดแต่สุดท้ายกลายเป็นว่าปลัดวางแผนขอดาวเรืองแต่งงาน สุดท้ายทั้งสองก็ต้องยอมรับในสิ่งที่หัวใจเรียกร้อง ดาวเรืองวันนี้กลายเป็นดาวเรืองดอกไม้ที่สวยที่สุดในใจของปลัด
รอยฝันตะวันเดือด (ละครโทรทัศน์)
รอยฝันตะวันเดือด เป็นละครโทรทัศน์แนวรัก ชีวิต และโลดโผนในปี พ.ศ. 2557 ผลิตโดยบริษัทเมกเกอร์วายกรุป จำกัด และกำกับโดยกฤษณ์ ศุกระมงคล ดัดแปลงจากนวนิยายชื่อเดียวกันของณาราเมื่อปี พ.ศ. 2552 เป็นภาคต่อของ รอยรักหักเหลี่ยมตะวัน และเป็นละครลำดับที่สองในชุด ไรซิงซัน เพื่อฉลองครบรอบ 43 ปีของสถานีวิทยุโทรทัศน์ไทยทีวีสีช่อง 3
ดับเบิลยูดับเบิลยูเอฟ วูเมนส์ แท็กทีม แชมเปียนชิป
ดับเบิลยูดับเบิลยูเอฟ วูเมนส์ แท็กทีม แชมเปียนชิป (WWF Women's Tag Team Championship) เป็นเข็มขัดแชมป์แทกทีมหญิงมวยปล้ำอาชีพจากเวิลด์เรสต์ลิงเฟดดิเรชั่น ก่อตั้งขึ้นเมื่อวันที่ 13 พฤษภาคม ค.ศ. 1983 จนถึง 14 กุมภาพันธ์ ค.ศ. 1989
ประวัติ
หลังจากที่ Velvet McIntyre และPrincess Victoria เข้ามาอยู่ในสมาคม เวิลด์เรสต์ลิงเฟดดิเรชั่น ในปี ค.ศ. 1983 ซึ่งช่วงนั้นได้ครองแชมป์ NWA Women's World Tag Team Champions แต่อย่างไรก็ตาม WWF ได้ถอนตัวออกจากNational Wrestling Allianceแล้ว ทำให้เข็มขัดเส้นนั้นได้ถูกซื้อมาจาก The Fabulous Moolah และใช่งานต่อจนต่อมาคู่แทกทีม Velvet McIntyre และPrincess Victoria ได้รับการยอมรับว่าเป็นแชมป์คู่แรกของเส้น WWF Women's Tag Team Championship ทำให้เข็มขัดเส้น NWA Women's World Tag Team Championship ถูกแทนที่โดยแชมป์ WWF Women's Tag Team Championship
วัดพระธาตุห้าดวง
วัดพระธาตุห้าดวง หรือ เวียงเจดีย์ห้าหลัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลี้ อำเภอลี้ จังหวัดลำพูน สันนิษฐานว่าที่ตั้งวัดเป็นบริเวณเวียงเก่าลี้ เพราะมีซากกำแพงและคูเมืองตั้งเป็นแถว
จากข้อมูลรายงานทะเบียนวัดจังหวัดลำพูน ระบุว่าวัดพระธาตุห้าดวงตั้งเมื่อวันที่ 18 กันยายน พ.ศ. 2518 ได้รับพระราชทานวิสุงคามสีมาเมื่อวันที่ 12 มกราคม พ.ศ 2549 ตามตำนานเล่าว่า พระนางจามเทวี กษัตริย์ครองเมืองหริภุญชัย ได้ยินข่าวจากราษฎรเมืองลี้ว่ามีดวงแก้ว 5 ดวง ปรากฏให้เห็นอยู่บ่อยครั้ง จึงได้เสด็จมาดูด้วยพระองค์เอง พอเวลาค่ำคืน ได้ทอดพระเนตรเห็นแสงสว่างจากดวงแก้วทั้ง 5 ดวง ลอยอยู่บนกองดิน 5 กอง จึงได้สอบถามความเป็นมาก็ทราบว่า คือพระเมโตธาตุ (น้ำไคลมือ) ขององค์สมเด็จพระสัมมาสัมพุทธเจ้าที่เคยล้างพระหัตถ์ และน้ำก็ไหลผ่านปลายนิ้วทั้ง 5 ลงพื้นดิน พระนางจามเทวีจึงเกิดศรัทธาสร้างพระธาตุเจดีย์ครอบกองดินทั้ง 5 กองไว้ ซึ่งในวันที่ 20 เมษายนของทุกปีจะมีประเพณีสรงน้ำพระธาตุห้าดวง สมัยพระเจ้าสามฝั่งแกน เจ้าผู้ครองนครเชียงใหม่องค์ที่ 8 แห่งราชวงศ์เม็งราย ได้อาราธนาพระมหารัตนรังสี แห่งสำนักวัดสวนดอกเชียงใหม่ มาทำการบูรณะปฏิสังขรณ์วัดพระธาตุห้าดวง ลุถึงสมัยพระเมืองแก้ว ผู้ครองนครเชียงใหม่องค์ที่ 11 แห่งราชวงศ์เม็งราย ได้จัดให้มีประเพณีสรงน้ำ พระธาตุเวียงเจดีย์ห้าหลัง (พระธาตุห้าดวง) ในวันเดือน 8 เหนือขึ้น 7 ค่ำ เป็นประจำทุกปี (ปัจจุบันกำหนดเอาวันที่ 20 เมษายนของทุกปี เป็นวันประเพณีสรงน้ำพระธาตุห้าดวง)
ในระหว่าง พ.ศ. 2364–2368 เจ้าหลวงเศรษฐีคำฝั้น เป็นผู้ครองนครลำพูน ท่านได้ทำการบูรณซ่อมแซมองค์พระธา่ตุจนสำเร็จลุล่วงไปด้วยดี
หลังจากนั้นก็ได้มีพระครูบา 6 รูป ได้มาปฏิบัติธรรมบำเพ็ญภาวนาและดูแลรักษารวมถึงบูรณะปฏิสังขรณ์วัดพระธาตุห้าดวง มีนามคือ ครูบากิตติ ครูบามหาสมณะ ครูบามหามังคลาจารย์ ครูบามหาสวามี ครูบามหาเตจา และครูบาจะวรรณะ ปัญญา ซึ่งหลวงปู่พระครูบาวงศ์ท่านได้สร้างพระรูปเหมือนทั้ง 6 ครูบา ประดิษฐานไว้ในวิหารเก้าครูบา อีก 3 ท่านที่ยังไม่ได้กล่าวถึง คือ ครูบาศรีวิชัย ครูบาอภิชัยขาวปี และครูบาชัยยะวงศาพัฒนา จนกระทั่งถึง พ.ศ. 2468 พระครูบาเจ้าศรีวิชัย ได้มาบูรณะพระธาตุทั้ง 5 องค์จนสำเร็จ แล้วได้ทำการฉลองสมโภชองค์พระธาตุ จากนั้นวัดพระธาตุห้าดวงก็ขาดพระภิกษุที่จะมาดูแลและทำการบูรณะ ทำให้วัดพระธาตุห้าดวงจำต้องร้างอีกวาระหนึ่ง ต่อมาได้มีพระอธิการนุช ธมมวโร ได้มาประจำอยู่ ณ วัดพระธาตุห้าดวงแห่งนี้ จนได้ยกฐานะวัดร้างเป็นวัดมีพระสงฆ์เมื่อวันที่ 18 กันยายน พ.ศ. 2518 ชาวบ้านเรียกว่า วัดดอยเวียง
วลาดีมีร์ โคมารอฟ
วลาดีมีร์ มีคายโลวิช โคมารอฟ (Влади́мир Миха́йлович Комаро́в; 16 มีนาคม ค.ศ. 1927 – 24 เมษายน ค.ศ. 1967) เป็นนักบินทดสอบ, วิศวกรอวกาศยาน และ นักบินอวกาศ ของสหภาพโซเวียต เขาเป็นนักบินอวกาศรุ่นแรกของสหภาพโซเวียต
ภารกิจ โซยูส 1 ทำให้เขากลายเป็นนักบินอวกาศคนแรกของโลกที่เดินทางไปอวกาศมากกว่าหนึ่งครั้ง และกลายเป็นมนุษย์คนแรกที่เสียชีวิตระหว่างปฏิบัติภารกิจด้านอวกาศ เขาเสียชีวิตระหว่างที่ยาน โซยูส 1 เดินทางกลับมายังโลก ในวันที่ 24 มีนาคม 1967 ระบบเกิดความผิดพลาดบางอย่างทำให้ร่มชูชีพไม่ทำงาน ทำให้กระสวยอวกาศของเขาพุ่งกระแทกพื้นโลกอย่างรุนแรง และทำให้เขาเสียชีวิตในทันที นับเป็นมนุษย์คนแรกที่เสียชีวิตในการบินอวกาศ
ในวันที่ 26 เมษายน 1967 รัฐบาลได้จัดรัฐพิธีศพให้แก่โคมารอฟในมอสโก และเถ้าอังคารของเขาก็ถูกฝังไว้ที่สุสานกำแพงเครมลิน บริเวณจัตุรัสแดง ในการนี้ นักบินอวกาศของสหรัฐอเมริกาได้ขอเป็นผู้แทนเข้าร่วมรัฐพิธีศพด้วย แต่ได้รับการปฏิเสธจากโซเวียต
ภารกิจสุดท้ายบนดวงจันทร์ของ นีล อาร์มสตรอง ในโครงการ อะพอลโล 11 ก่อนที่จะกลับโลก อาร์มสตรองได้วางแผ่นเหล็กเพื่อเป็นอนุสรณ์และเกียรติยศไว้บนผืนดวงจันทร์ บนแผ่นเหล็กนั้นจารึกชื่อนักบินอวกาศโซเวียตคือ ยูริ กาการิน, วลาดิมีร์ โคมารอฟ และนักบินอวกาศของอะพอลโล 1 ได้แก่ เวิร์จิล กริสซัม, เอ็ดวาร์ด ไวท์ และ โรเจอร์ แคฟฟี
จังหวัดโปนเตแบดรา
โปนเตแบดรา (Pontevedra) เป็นจังหวัดหนึ่งของประเทศสเปนตามแนวชายฝั่งแอตแลนติกในยุโรปตะวันตกเฉียงใต้ ตั้งอยู่ทางตะวันตกเฉียงใต้ในแคว้นกาลิเซีย และมีพื้นที่ติดกับจังหวัดอาโกรุญญา, จังหวัดลูโก, จังหวัดโอว์แรนเซ, ประเทศโปรตุเกส และมหาสมุทรแอตแลนติก โปนเตแบดรามีภาษาทางการคือภาษาสเปนและภาษากาลิเซีย และมีหน่วยงานราชการที่กำกับดูแลคือคณะผู้แทนจังหวัดโปนเตแบดราซึ่งเทียบได้กับสภาจังหวัด โดยมีสำนักงานใหญ่อยู่ที่เมืองโปนเตแบดราซึ่งให้บริการโดยตรงแก่ประชาชนในด้านต่าง ๆ
ประชากรของจังหวัดโปนเตแบดราในปี 2019 มีทั้งหมด 942,665 คน โดย 9% อาศัยอยู่ในเมืองหลักอย่างเมืองโปนเตแบดรา และ 28% อาศัยอยู่ในบิโก
ภูมิศาสตร์
จังหวัดโปนเตแบดราถูกแม่น้ำเลเรซแบ่งเป็นสองฝั่ง โดยสถานที่ท่องเที่ยวสำคัญส่วนใหญ่ของจังหวัดอยู่ทางตอนใต้ของแม่น้ำ นอกจากนี้ยังมีอาคารสำคัญทางประวัติศาสตร์ อนุสาวรีย์ และโบสถ์หลายแห่ง
จังหวัดโปนเตแบดรามีอุทยานแห่งชาติหมู่เกาะแอตแลนติกแห่งกาลิเซียตั้งอยู่ โดยอุทยานแห่งชาตินี้มีพื้นที่อยู่ในจังหวัดใกล้เคียงอย่างจังหวัดอาโกรุญญาและประกอบไปด้วยเกาะอองส์ หมู่เกาะซิเอส เกาะซัลโบรา และเกาะโกร์เตกาดา
ภูมิอากาศ
จังหวัดโปนเตแบดรามีภูมิอากาศแบบอบอุ่นชื้นภาคพื้นสมุทร โดยมีอากาศค่อนข้างแห้งและอุ่นในฤดูร้อน ขณะที่ฤดูหนาวอากาศเย็นและชื้นมาก
ประชากร
เมืองที่มีประชากรมากที่สุดในจังหวัดโปนเตแบดราคือเมืองบิโกซึ่งมีประชากร 293,837 คน ในขณะที่เมืองหลักอย่างโปนเตแบดรามีประชากร 83,260 คน โดยในจังหวัดนี้มีเทศบาลทั้งหมด 62 แห่ง ตัวอย่างรายชื่อเทศบาลตามจำนวนประชากรเช่น บิลาการ์ซิอาเดอาโรว์ซา (37,456 คน), เรโดนแดลา (29,218 คน) และกังกัส (26,542 คน)
พัก แท-ฮวัน
พัก แท-ฮวัน (박태환, Park Tae-hwan; เกิดวันที่ 27 กันยายน ค.ศ. 1989 ในโซล เกาหลีใต้) นักว่ายน้ำชายจากประเทศเกาหลีใต้ เขาว่ายน้ำให้กับประเทศเกาหลีใต้ในการแข่งขันกีฬาโอลิมปิกและแชมป์โลก เขาได้เหรียญจากการแข่งขันกีฬาโอลิมปิกทั้งหมด 4 เหรียญ 2 เหรียญจากชิงแชมป์ และ 20 เหรียญจากเอเชียนเกมส์ เขาได้รับเหรียญทองในท่าฟรีสไตล์ 400 เมตร และเหรียญเงินในท่าฟรีสไตล์ 200 เมตร จากการแข่งขันโอลิมปิกฤดูร้อน 2008 นอกจากนี้เขายังได้รับสองเหรียญเงินในโอลิมปิกฤดูร้อน 2012 ในท่าฟรีสไตล์ 200 เมตรและ 400 เมตร เขาเป็นนักว่ายน้ำชาวเอเชียคนแรกที่เหรียญทองในท่าฟรีสไตล์ 400 ม. ชายและเป็นคนแรกของเกาหลีที่ได้เหรียญทองโอลิมปิกในการว่ายน้ำ เป็นที่รู้จักในช่วงที่น่าประทับใจของเขา และความคล่องตัว ในขณะที่เขามีความสามารถในการแข่งขันในระดับนานาชาติใน 100 เมตร, 200 เมตร, 400 เมตร และ 1,500 เมตร เขาเป็นนักว่ายน้ำคนแรกที่ว่ายน้ำที่ได้เวลา 49 วินาทีใน 100 เมตร และต่ำกว่า 15 นาทีใน 1500 เมตร เขายังคงเป็นคนเดียวที่จะมีช่วงที่น่าประทับใจเช่นนี้จนกระทั่งซุน หยางร่วมสโมสรในปี 2013
ชีวิตส่วนตัว
เกิดในโซลในปี ค.ศ. 1989 พักจบการศึกษาจากมหาวิทยาลัยดันกุก ในเดือนกุมภาพันธ์ ค.ศ. 2012
พัก ในฐานะที่เป็นผู้ชนะเลิศเหรียญโอลิมปิกและเอเชียนเกมส์ ได้รับการยกเว้นจากสองปีของการรับราชการทหารได้รับคำสั่ง แต่ยังคงต้องผ่านสี่สัปดาห์ของการฝึกอบรมขั้นพื้นฐานที่เขารายงานเมื่อวันที่ 4 ตุลาคม ค.ศ. 2012
โทชินาริ ฟูกามาจิ
โทชินาริ ฟูกามาจิ (深町 寿成, ふかまち としなり, 29 สิงหาคม -) เป็นนักพากย์ชายชาวญี่ปุ่น เกิดที่จังหวัดยามางาตะ สังกัด aptepro inc.
วอลเลย์บอลหญิงชิงแชมป์เอเชีย 2021
วอลเลย์บอลหญิงชิงแชมป์เอเชีย 2021 (2021 Asian Women's Volleyball Championship) จะเป็นการแข่งขันครั้งที่ 21 ของวอลเลย์บอลหญิงชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ประเทศฟิลิปปินส์ การแข่งขันนี้ยังเป็นส่วนหนึ่งของการคัดเลือกตัวแทนทวีปเอเชียเข้าแข่งขันวอลเลย์บอลหญิงชิงแชมป์โลก 2022 โดยทีมชนะเลิศและทีมรองชนะเลิศจะผ่านเข้าสู่การคัดเลือก
เดิมกำหนดจะจัดขึ้นวันที่ 29 สิงหาคม – 5 กันยายน ค.ศ. 2021 และการแข่งขันได้ถูกเลื่อนออกไปเป็นวันที่ 15–22 พฤษภาคม ค.ศ. 2022 เนื่องจากจำนวนผู้ป่วยโควิด-19 ที่เพิ่มขึ้นท่ามกลางการระบาดทั่วของโควิด-19 และต่อมาสมาพันธ์ได้ประกาศปฏิทินการแข่งขันประจำปี 2022 แต่การแข่งขันรายการนี้ไม่ได้อยู่ในปฏิทินการแข่งขัน เนื่องจากได้ยกเลิกไปก่อนหน้านั้นแล้ว
การคัดเลือก
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
การแบ่งกลุ่ม
การจับสลากแบ่งกลุ่มทีมวางจะได้รับการจัดวางให้อยู่ในแถวแรกและแถวที่ 2 โดยใช้วิธีสลับฟันปลาจากอันดับการแข่งขันครั้งที่แล้ว สมาพันธ์สงวนสิทธิ์ให้เจ้าภาพอยู่ในกลุ่มเอโดยไม่ต้องคำนึงถึงอันดับการแข่งขันครั้งที่แล้ว ส่วนทีมที่ไม่ได้เป็นทีมวางจะทำการจับฉลากในแถวที่เหลือ แต่ละกลุ่มจะมีทีมจากสมาคมโซนเดียวกันได้ไม่เกิน 3 ทีม การจับฉลากจัดขึ้นเมื่อวันที่ 16 กรกฎาคม ค.ศ. 2021 ที่กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันครั้งที่แล้ว ทีมที่ไม่ได้เข้าร่วมจะแสดงเครื่องหมาย (–)
แครา ดีโอกวาร์ดี
แครา เอลิซาเบธ ดีโอกวาร์ดี (Kara Elizabeth DioGuardi เกิด 9 ธันวาคม ค.ศ. 1970) เป็นนักร้องนักแต่งเพลง โปรดิวเซอร์เพลง นักจัดจำหน่ายดนตรี ผู้บริหารฝ่ายคัดสรรและพัฒนาศิลปิน คีตกวี และผู้มีชื่อเสียงทางโทรทัศน์ชาวอเมริกัน เธอเขียนเพลงแนวป็อปร็อกเป็นหลัก ดีโอกวาร์ดีทำงานให้นักร้องที่มีชื่อเสียงมากมาย ยอดขายอัลบั้มที่มีเพลงของเธอทำยอดขายได้ 160 ล้านชุดทั่วโลก ดีโวกวาร์ดีเป็นนักเขียนที่ได้เข้าชิงรางวัลแกรมมี เป็นผู้ชนะรางวัลมิวสิกฟอร์ไลฟ์อะวอร์ดของแนมม์ 2011 ชนะรางวัลซองไรเตอร์ไอคอนอะวอร์ดของเอ็นเอ็มพีเอ 2009 และป็อปซองไรเทอร์ออฟเดอะเยียร์ของบีเอ็มไอ 2007 และได้รับรางวัลของบีเอ็มไออีกกว่า 19 รางวัลในฐานะร่วมแต่งเพลงจนถูกเปิดในวิทยุมากที่สุด
อ้างอิง
1970
อายาเนะ ซากูระ
อายาเนะ ซากูระ (佐倉 綾音, さくら あやね, 29 มกราคม 1994) เป็นนักพากย์หญิง ชาวญี่ปุ่น เกิดที่เอบิซุเขตชิบุยะโตเกียว สังกัดอาโอนิโปรดักชัน
ขวัญเรือน
ขวัญเรือน เป็นนิตยสารรายปักษ์ ของบริษัท ศรีสยามการพิมพ์ จำกัด  วางตลาดเป็นฉบับปฐมฤกษ์ ในเดือนธันวาคม พ.ศ. 2511 เป็นนิตยสารเพื่อสาระและความบันเทิงสำหรับทุกคนในครอบครัว มีเนื้อหาเกี่ยวกับ ความงาม การท่องเที่ยว ศิลปะ งานฝีมือ และเกม
นิตยสารขวัญเรือนออกมานับตั้งแต่เดือนธันวาคม พ.ศ. 2511 ในแต่ละฉบับมีภาพปก นักแสดงศิลปินขึ้นปกที่แตกต่างกัน นิตยสารประกาศยุติการจัดทำในวันที่ 17 พฤศจิกายน พ.ศ. 2560 รวมระยะเวลาที่ออกจำหน่ายทั้งสิ้น 49 ปี รวมทั้งสิ้น 1102 ฉบับ
ยะห์ยา อิบน์ อัลกอซิม
ยะห์ยาที่ 3 อิบน์ อัลกอซิม (يحيى الثالث بن القاسم) เป็นทั้งผู้ปกครองจากราชวงศ์อิดรีสิดองค์ที่ 8 และสุลต่านแห่งประเทศโมร็อกโก พระองค์ครองราชย์หลังจากอะลีที่ 2 สวรรคตใน ค.ศ. 880
พระองค์สวรรคตใน ค.ศ. 904
กีฬาเขตแห่งประเทศไทย ครั้งที่ 6
กีฬาเขตแห่งประเทศไทย ครั้งที่ 6 หรือ การแข่งขันกีฬาแห่งชาติ ครั้งที่ 6 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดราชบุรี ระหว่างวันที่ 2 – 8 ธันวาคม พ.ศ. 2519 มีการแข่งขันกีฬา 12 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล และยกน้ำหนัก ในการแข่งขันครั้งนี้ได้แบ่งเขตการแข่งขันเป็น 10 เขต โดยแยกกรุงเทพมหานครเป็นเขตที่ 10 นักกีฬาและเจ้าหน้าที่จากเขตต่าง ๆ เข้าร่วมการแข่งขันทั้งสิ้น 2,167 คน ผลการแข่งขันครั้งนี้ มีนักกีฬาสามารถทำสถิติได้ดีกว่าสถิติประเทศไทยและกีฬาแหลมทองหลายรายการ
จังหวัดที่ร่วมแข่งขัน
ในการแข่งขันกีฬาแห่งชาติครั้งนี้ได้แบ่งเขตการแข่งขันเพิ่มเป็น 10 เขต จากเดิม 9 เขต โดยแยกกรุงเทพมหานครเป็นเขตที่ 10 เนื่องจากกรุงเทพมหานครเป็นจังหวัดที่มีนักกีฬาเป็นจำนวนมากและยังมีศักยภารในการแข่งขันค่านข้างสูง เมื่อเทียบกับจังหวัดอื่นๆ โดยรายละเอียดของแต่ละเขตมีดังนี้
ชนิดกีฬาที่ใช้ในการแข่งขัน
• กรีฑา
• แบดมินตัน
• บาสเกตบอล
• จักรยาน
• ฟุตบอล
• เทนนิส
• เซปักตะกร้อ
• ยิงปืน
ครามใบแถบ
'''
กีฬาเขตแห่งประเทศไทย ครั้งที่ 6
ชนิดกีฬาที่ใช้ในการแข่งขัน
• วอลเลย์บอล
ครามใบแถบ
ครามใบแถบ เป็นพืชในสกุลคราม กิ่งอ่อนมีขนสีขาวหนาแน่น ใบเดี่ยว เรียงสลับ ดอกช่อ กลีบดอกสีชมพู ฝักมนหรือกลม มีขนหนาแน่น พบในพม่า ศรีลังกา อินเดีย จีน ไต้หวัน กัมพูชา และเวียดนาม ในไทยพบทุกภาคยกเว้นภาคใต้
กีฬาเขตแห่งประเทศไทย ครั้งที่ 6
ชนิดกีฬาที่ใช้ในการแข่งขัน
• ยกน้ำหนัก
จังหวัดอารือ
อารือ (Ağrı; Agirî) เป็นจังหวัดทางภาคตะวันออกของประเทศตุรกี มีพรมแดนติดกับประเทศอิหร่าน และมีเมืองหลักคืออารือ
ระบบฟลูเอนต์ดีไซน์
ระบบการออกแบบ ฟลูเอนด์ ดีไซน์ (Fluent Design System) เป็นการออกแบบที่ถูกต่อยอดมาจากโครงการ Project Neon ในนามบริษัทไมโครซอฟท์ โดยเปิดตัวในวันที่ 11 พฤษภาคม 2017 ในงาน Build ปี 2017 ซึ่ง Fluent Design System เปรียบเสมือน Material Design ที่อยู่ในของระบบปฏิบัติการเอนดรอยด์ แต่มาอยู่ของไมโครซอฟท์ วินโดวส์ ซึ่งยังคงคอนเซ็ปในรูปแบบ Metro UI เอาไว้เช่นเดิม แต่มีความเป็นมิติ มีแสงเงา มีความลื่นไหล โดยเปิดให้นักพัฒนาสามารถเอามาใช้กับระบบออกแบบใหม่นี้ได้ บนระบบปฏิบัติการ Windows 10 ตั้งแต่พีซี ไปจนถึงบน Mixed Reality และยังรองรับการใช้งานกับปากกา หรือ Microsoft Inks อีกด้วย โดยใน Windows 10 เวอร์ชั่น Creators Update นั้น ในบางแอปพลิเคชั่น เริ่มใช้ในระบบการออกแบบนี้ แต่จะใช้งานจริง บนในเวอร์ชั่น Fall Creators Update
องค์ประกอบหลัก
บนในระบบการออกแบบ ฟลูเอนด์ ดีไซน์นั้น โดยองค์ประกอบหลักจะมีอยู่ทั้งหมด 5 อย่างได้แก่ Light, Depth, Motion, Material และ Scale
แสง
การใช้แสงนั้น จะทำให้ดึงความสนใจของผู้ใช้งาน เช่น การทำเอฟเฟ็กต์แสงแบบ Glow แทนเม้าส์, หรือการกระพริบเพื่อแสดงว่ามีการชี้เม้าส์อยู่ หรือเป็น Feedback หลักจากคลิก
ความลึก
แสดงความตื้นลึกบนระบบดีไซน์แบบ 2 มิติ เช่น การใส่เงา หรือการทำ Effect แบบ Parallax
ความเคลื่อนไหว
ส่วนประกอบของการติดต่อผู้ใช้มีความเคลื่อนไหว เพื่อสร้างความรู้สึกมีชีวิตชีวา โดยใช้การขยับ (Animation) ต่าง ๆ บนหน้าจอ เพื่อบอกผู้ใช้งานว่าต้องใช้งานตรงไหน ตัวอย่างเช่น การที่โปรแกรมอัดเสียงใน Windows มีการเพิ่มอนิเมชั่นวงกลมรอบ ๆ ปุ่มอัดเสียง
วัสดุ
องค์ประกอบที่ให้ความรู้สึกของวัสดุที่แตกต่าง ซึ่งจะคล้ายกับ Aero Glass ของ Windows Vista โดยทำให้ผู้ใช้รู้สึกว่าดีไซน์ของเราคล้ายกับวัสดุที่ผู้ใช้เห็นในชีวิตจริง สามารถยืด-หด หรือบิดได้เหมือนกันสิ่งของจริง ๆ เช่น การใช้ Glass Interface ที่เลียนแบบแก้ว
ความสามารถที่ใช้ได้หลายงาน
แปลงระบบดีไซน์จาก 2D ที่ทำกันอยู่ทั่วไป เป็นแบบ 3D ไม่ว่าจะเป็นงานในโลกความจริงผ่านอุปกรณ์ VR หรือ AR ก็สามารถใช้ได้ ตัวอย่างที่เห็นได้ชัดในสินค้าของ Microsoft คือ การทำ VR (Virtual Reality) ด้วย Microsoft Hololens
ยูฟ่ายูโรปาลีก นัดชิงชนะเลิศ 2023
ยูฟ่ายูโรปาลีก นัดชิงชนะเลิศ 2023 จะเป็นนัดชิงชนะเลิศของยูฟ่ายูโรปาลีก ฤดูกาล 2022–23 ซึ่งเป็นฤดูกาลที่ 52 ของการแข่งขันฟุตบอลสโมสรยุโรประดับที่สองที่จัดการแข่งขันในยูฟ่า และเป็นฤดูกาลที่ 14 นับตั้งแต่ได้รับการเปลี่ยนชื่อจากยูฟ่าคัพ เป็นยูฟ่ายูโรปาลีก โดยจะแข่งขันที่ปุชกาชออเรนอ ในบูดาเปสต์ ประเทศฮังการี ในวันที่ 31 พฤษภาคม ค.ศ. 2023 เนื่องจากการระบาดทั่วของโควิด-19 ทำให้เกิดการย้ายสนามแข่งขันนัดชิงชนะเลิศ ในปี ค.ศ. 2020 ทำให้กำหนดการเป็นเจ้าภาพรอบชิงชนะเลิศในครั้งต่อไปถูกเลื่อนลำดับออกไปหนึ่งปี ทำให้บูดาเปสต์ได้จัดการแข่งขันในปีนี้
ทีม
''การแข่งขันในช่วงก่อนปี ค.ศ. 2009 ใช้นามว่า ยูฟ่าคัพ ก่อนที่นับตั้งแต่ปี ค.ศ. 2010 จะใช้นามว่า ยูฟ่ายูโรปาลีก''
เส้นทางสู่นัดชิงชนะเลิศ
หมายเหตุ: ในตารางทั้งหมดด้านล่างนี้ ผลการแข่งขันของทีมที่เข้าชิงชนะเลิศจะขึ้นต้นก่อน (H: เหย้า; A: เยือน)
รายละเอียด
ทีม "เจ้าบ้าน" จะได้รับการกำหนดขึ้น โดยการจับสลากเพิ่มเติมหลังจากเสร็จสิ้นการจับสลากรอบก่อนรองชนะเลิศ และรอบรองชนะเลิศ เพื่อวัตถุประสงค์ในการจัดการ
ไอแอพิตัส (ดาวบริวาร)
ไอแอพิตัส (Ιαπετός) บางครั้งบางคราวก็เรียกว่า เจพิตัส, เป็นดาวบริวารที่ใหญ่ที่สุดอันดับที่ 3 ของดาวเสาร์ และใหญ่ที่สุดอันดับที่ 11 ในระบบสุริยะ เมื่อเทียบกับดวงจันทร์ของโลก รัศมีของมันมีประมาณ 42% และความหนาแน่นเกี่ยวกับ 32.5% ส่งผลให้มวลประมาณ 2.5% ของดวงจันทร์ของโลก
เหตุการณ์จลาจลขององค์ชายครั้งที่สอง
เหตุการณ์จลาจลขององค์ชายครั้งที่สอง (제2차 왕자의 난) เหตุการณ์ความรุนแรงใน พ.ศ. 1943 ตรงกับช่วงปลายรัชสมัย พระเจ้าช็องจง พระราชาลำดับที่ 2 แห่งราชวงศ์โชซ็อน
เคปเลอร์-37บี
เคปเลอร์-37บี (Kepler-37b) เป็นดาวเคราะห์นอกระบบที่โคจรรอบดาวเคปเลอร์-37 อยู่ในกลุ่มดาวพิณ ในเดือนกุมภาพันธ์ 2013 เป็นดาวเคราะห์ที่เล็กที่สุดค้นพบรอบดาวลำดับหลักที่มีมวลและรัศมีเล็กน้อยมากกว่าดวงจันทร์ของโลก
กีฬาเขตแห่งประเทศไทย ครั้งที่ 7
กีฬาเขตแห่งประเทศไทย ครั้งที่ 7 หรือ การแข่งขันกีฬาแห่งชาติ ครั้งที่ 7 เป็นการแข่งขันกีฬาหลายชนิดระดับประเทศของประเทศไทย การแข่งขันครั้งนี้จัดที่จังหวัดนครศรีธรรมราช ระหว่างวันที่ 23 – 29 กุมภาพันธ์ พ.ศ. 2520 มีการแข่งขันกีฬา 14 ชนิดกีฬา คือ กรีฑา แบดมินตัน บาสเกตบอล มวยสากลสมัครเล่น จักรยาน ฟุตบอล ยูโด ลอนเทนนิส เซปักตะกร้อ ยิงปืน เทเบิลเทนนิส วอลเลย์บอล ว่ายน้ำ และยกน้ำหนัก มีนักกีฬาและเจ้าหน้าที่จากเขตต่างๆ ตลอดจนผู้ตัดสินจากสมาคมกีฬาสมัครเล่นทั้งสิ้นจำนวน 2,572 คน ในครั้งนี้นักกีฬาสามารถทำลายสถิติได้ดีกว่าการแข่งขันกีฬาเขตครั้งที่ผ่านมาเป็นจำนวนมาก
ชนิดกีฬาที่ใช้ในการแข่งขัน
• แบดมินตัน
• บาสเกตบอล
• มวยสากลสมัครเล่น
• จักรยาน
• ฟุตบอล
• เทนนิส
• เซปักตะกร้อ
ประเทศแอลจีเรียในพาราลิมปิกฤดูร้อน 2020
ประเทศแอลจีเรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแอลจีเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 42 คน เข้าร่วมการแข่งขันใน 3 ชนิดกีฬา
กีฬาเขตแห่งประเทศไทย ครั้งที่ 7
ชนิดกีฬาที่ใช้ในการแข่งขัน
• ยูโด
• เทเบิลเทนนิส
• วอลเลย์บอล
• ว่ายน้ำ
• ยกน้ำหนัก